**PLEC DE CLÀUSULES ADMINISTRATIVES PARTICULARS REGULADORES DEL PROCEDIMENT OBERT, AMB TRÀMITACIÓ ORDINÀRIA, PER A L’ADJUDICACIÓ DEL CONTRACTE ADMINISTRATIU D’EXECUCIÓ DE LES OBRES REFERENTS AL “PROJECTE DE PAVIMENTACIÓ DELS CAMINS RURALS 2023: DE LA CATXA (9-104), TORA DEL MIG (26), DEL TRAVESSAL (122) I DEL BELLET (73)”**,  **PER L’AJUNTAMENT DE DELTEBRE**

**QUADRE RESUM**

|  |
| --- |
| **A. PODER ADJUDICADOR** |
| ADMINISTRACIÓ CONTRACTANT:  | AJUNTAMENT DE DELTEBRE |
| ÒRGAN DE CONTRACTACIÓ: | JUNTA DE GOVERN LOCAL |
| SERVEI GESTOR/PROMOTOR: | ÀREA #DeltebreTerritori |
| **SUBVENCIONS:**DEPARTAMENT D'ACCIÓ CLIMÀTICA, ALIMENTACIÓ I AGENDA RURALAGÈNCIA DE RESIDUS DE CATALUNYARESOLUCIÓ ACC/689/2022, de 10 de març, per la qual s'aproven les bases reguladores d'ajuts per a lautilització d'àrid reciclat dels residus de la construcció amb marcatge CE en obres promogudes pels enslocals i les empreses públiques municipals de Catalunya.DEPARTAMENT D'ACCIÓ CLIMÀTICA, ALIMENTACIÓ I AGENDA RURALAGÈNCIA DE RESIDUS DE CATALUNYARESOLUCIÓ ACC/3059/2022, de 4 d'octubre, de convocatòria d'ajuts per a la utilització d'àrid reciclat delsresidus de la construcció amb marcatge CE en obres promogudes pels ens locals i empreses públiquesmunicipals de Catalunya (ref. BDNS 652288).**Import sol·licitat: 67.743,70.-€ IVA inclòs** |
| Obtenció de la documentació i informacióa) Entitat: Ajuntament de Deltebre.b) Domicili: PLAÇA 20 DE MAIG, 1c) Localitat i codi postal: DELTEBRE, CP: 43580.d) Codi NUTS: ES514 TARRAGONAe) Telèfon: 977489309.f) Adreça electrònica: olc@deltebre.cat.g) Adreça d'Internet del perfil del contractant: <https://contractaciopublica.gencat.cat/ecofin_pscp/AppJava/ca_ES/cap.pscp?reqCode=viewDetail&idCap=8911869>h) Data límit d'obtenció de documents i informació: fins al 6è dia previ al de presentació de les ofertesi) Horari d’atenció: de dilluns a divendres de 8.00 a 14.00 h |
| **B. PROCEDIMENT D'ADJUDICACIÓ** |
| **Expedient: 2022/7513** | **Tipus de Contracte:** | Obres |
| **Tipus de Procediment** | OBERT | **Tramitació:** | ORDINÀRIA |
| **Tramitació anticipada:**  | [x] SI [ ] NO |
| Forma de presentació d'ofertes: Electrònica  |
| * Es poden utilitzar les comandes electròniques
* S’accepta la facturació electrònica
* S’utilitza el pagament electrònic
 |
| Contracte subjecte a regulació harmonitzada: [ ] SI [x] NO |
| **C. DEFINICIÓ DE L'OBJECTE DEL CONTRACTE** |
| **Definició de l'objecte del contracte: [EXP.DATGEN.DES]**

|  |
| --- |
| CPV: 45233300-2 Trabajos de cimentación de autopistas, carreteras, calles y caminos peatonales |

 |
| **D. PRESSUPOST BASE DE LICITACIÓ** |
|  | Pressupost base IVA exclòs: | IVA al tipus 21% | Pressupost base IVA inclòs: |
|  | 206.579,91 € | 43.381,78 € | 249.961,69 € |
|  |  |  |  |
|  |  |  |  |
| Aplicació pressupostària/finançament: D’acord l’informe intervenció |
| **Sistema de determinació del preu:**Veure projecte d’obres |
| **E. VALOR ESTIMAT** |
| Pressupost base de licitació (IVA exclòs) | 206.579,91 € |
| Import de les modificacions previstes (IVA exclòs): | - |
| Import de les opcions eventuals (IVA exclòs): | - |
| Pròrroga (IVA exclòs): | - |
| Altres (IVA exclòs): | - |
| TOTAL VALOR ESTIMAT: | 206.579,91 € |
| **F. ANUALITATS** |
| Exercici | Base  | IVA | TOTAL |
| 2023 | 206.579,91 € | 43.381,78 € | 249.961,69 € |
| **G. TERMINI D'EXECUCIÓ:**el termini d’execució de les obres és de tres (3) setmanes.  | **H. PRÒRROGA**[ ] SI [x] NO  | **I. TERMINI DE GARANTIA**El termini de garantia s’estableix en UN (1) ANY a partir de la recepció de les obres. |
| **J. ADMISSIBILITAT DE VARIANTS** |
| [ ] SI [x] NO |
| **K. CONDICIONS ESPECIALS D'EXECUCIÓ** |
| SI veure Plec de Clàusules Administratives Particulars  |
| **L. REVISIÓ DE PREUS** |
| [ ] SI [x] NO  |
| **M. GARANTIES** |
| PROVISIONAL:  | NO |
| DEFINITIVA:  | SÍ, ASCENDEIX A 5% del preu IVA exclòs |
| COMPLEMENTÀRIA:  | NO |
| **N. ADSCRIPCIÓ OBLIGATÒRIA DE MITJANS** |
| [ ] SÍ [x] NO |
| **O. SUBROGACIÓ** |
| [ ] SI [x] NO |
| **P. SUBCONTRACTACIÓ** |
| [x] SÍ, menys d’un 30% [ ] NO |
| **Q. MODIFICACIONS CONTRACTUALS PREVISTES** |
| [ ] SI [x] NO |
| **R. CLASSIFICACIÓ EXIGIDA ALS PARTICIPANTS**No resulta preceptivaTanmateix es proposa la següent:Grup G, subgrup 4 categoria 3 |
| **S. SOLVÈNCIA:** Veure Plec de Clàusules Administratives particulars |
| **T. CRITERIS D’ADJUDICACIÓ****Criteris Objectius 100 punts****Criteri preu: Obtindrà la màxima puntuació aquella oferta que ofereixi una baixa econòmica més elevada respecte l’import de licitació, tot plegat en l’aplicació de la seva fórmula.****Justificació de la fórmula utilitzada d’acord amb l’art. 146.2.b) de la LCSP**: La fórmula per al criteri preu serà la següent, atès que es considera que aquesta fórmula ajusta proporcionalment les puntuacions assignades amb la proporció entre l’import de les ofertes presentades i el pressupost de licitació. Amb aquesta fórmula lineal la puntuació de les ofertes també depèn directament de l’import de la millor oferta però no de la proporció que separi la millor oferta de la resta d’ofertes, sinó de la proporció que separi cadascuna de les ofertes del pressupost de licitació. |
| **U. CRITERIS PER A LA DETERMINACIÓ DE L’EXISTÈNCIA DE BAIXES PRESUMPTAMENT ANORMALS:**Per al criteri preu s’estarà a allò previst en l’art. 85 del RGLCAP |
| **V. CONDICIONS PARTICULARS PER L’EXECUCIÓ DEL CONTRACTE:**Veure Plec de Clàusules Administratives particulars |
| **W. TRAMESA DE L’ENVIAMENT DE L’ANUNCI AL DOUE:** | [ ] SI [x] NO |
| **X. AMC:** Acord sobre Contractació Pública negociat en el marc de l’OMC i del qual l’Estat espanyol és part signatària aplicable al contracte | SÍ |
| **Y. PRESENTACIÓ DE LES OFERTES**a) Documentació que cal presentar: Veure Plec de Clàusules Administratives Particularsb) Presentació d’ofertes: Electrònica, Veure Plec de Clàusules Administratives Particulars  |
| **Z. LLENGÜES PER A REDACTAR OFERTES O SOL·LICITUDS** | CAT i CAST |

**ÍNDEX**

[1. OBJECTE 7](#_Toc125621698)

[2. NECESSITATS ADMINISTRATIVES I IDONEÏTAT DEL CONTRACTE 7](#_Toc125621699)

[3. NATURALESA I RÈGIM JURÍDIC 8](#_Toc125621700)

[4. PROCEDIMENT I FORMA DE CONTRACTACIÓ 8](#_Toc125621701)

[5. PERFIL DEL CONTRACTANT 9](#_Toc125621702)

[6. DADES ECONOMIQUES DEL CONTRACTE 9](#_Toc125621703)

[7. TERMINI DE DURADA DEL CONTRACTE 10](#_Toc125621704)

[8. CONDICIONS DELS LICITADORS 10](#_Toc125621705)

[9. SOLVÈNCIA 11](#_Toc125621706)

[10. CERTIFICATS DE REGISTRE DE LICITADORS 13](#_Toc125621707)

[11. GARANTIES 14](#_Toc125621708)

[12. ADMISSIÓ DE VARIANTS 15](#_Toc125621709)

[13. PRESENTACIÓ DE DOCUMENTACIÓ I PROPOSICIONS 15](#_Toc125621710)

[14. CRITERIS D’ADJUDICACIÓ 18](#_Toc125621711)

[15. NOTIFICACIONS ELECTRÒNIQUES 20](#_Toc125621712)

[16. MESA DE CONTRACTACIÓ I OBERTURA D’OFERTES 22](#_Toc125621713)

[17. OFERTES ANORMALMENT BAIXES 25](#_Toc125621714)

[18. CLASSIFICACIÓ DE LES OFERTES I REQUERIEMENT DE DOCUMENTACIÓ 26](#_Toc125621715)

[19. DESPESES I IMPOSTOS 27](#_Toc125621716)

[20. DECISIÓ DE NO ADJUDICAR O CELEBRAR EL CONTRACTE I DESISTIMENT DEL PROCEDIMENT 27](#_Toc125621717)

[21. ADJUDICACIÓ DEL CONTRACTE 28](#_Toc125621718)

[22. FORMALITZACIÓ DEL CONTRACTE 28](#_Toc125621719)

[23. CONDICIONS ESPECIALS D'EXECUCIÓ 29](#_Toc125621720)

[24. PRERROGATIVES DE L'ADMINISTRACIÓ. 30](#_Toc125621721)

[25. PERSONA RESPONSABLE DEL CONTRACTE 30](#_Toc125621722)

[26. EXECUCIÓ DE LES OBRES I RESPONSABILITAT DEL CONTRACTISTA 31](#_Toc125621723)

[27. RESOLUCIÓ D’INCIDÈNCIES 31](#_Toc125621724)

[28. INCOMPLIMENT DE TERMINIS I IMPOSICIÓ DE PENALITATS 32](#_Toc125621725)

[29. INCOMPLIMENT PARCIAL O COMPLIMENT DEFECTUOS DEL CONTRACTE I IMPOSICIÓ DE PENALITATS 33](#_Toc125621726)

[NOTA: Veure clàusula ètica i les seves penalitats i conseqüències específiques 34](#_Toc125621727)

[30. INDEMNITZACIÓ A TERCERS 34](#_Toc125621728)

[31. ABONAMENTS AL CONTRACTISTA 34](#_Toc125621729)

[32. REVISIÓ DE PREUS 35](#_Toc125621730)

[33. OBLIGACIONS DEL CONTRACTISTA 35](#_Toc125621731)

[34. REGLES ESPECIALS RESPECTE DEL PERSONAL LABORAL DE L'EMPRESA CONTRACTISTA 39](#_Toc125621732)

[35. MODIFICACIÓ DEL CONTRACTE 40](#_Toc125621733)

[36. SUSPENSIÓ DEL CONTRACTE 41](#_Toc125621734)

[37. CESSIÓ DEL CONTRACTE 41](#_Toc125621735)

[38. SUBCONTRACTACIÓ DEL CONTRACTE 42](#_Toc125621736)

[39. RECEPCIÓ I LIQUIDACIÓ 44](#_Toc125621737)

[40. RESOLUCIÓ DEL CONTRACTE 44](#_Toc125621738)

[41. REGIM DE RECURSOS 45](#_Toc125621739)

[42. TRIBUNALS COMPETENTS 45](#_Toc125621740)

# OBJECTE

* **Veure del quadre resum apartat: C.**

El present contracte té per objecte l’execució de les obres incloses en el “PROJECTE DE PAVIMENTACIÓ DELS CAMINS RURALS 2023: DE LA CATXA (9-104), TORA DEL MIG (26), DEL TRAVESSAL (122) I DEL BELLET (73)”, redactat pel la tècnic Alfons Fors i Callau, Tècnic Cap d’Obres Públiques i Serveis Municipals, aprovat.

* **Per al supòsit que l’espai on s’han d’executar les obres es trobi en zona d’afectació i/o servitud, l’esmentada execució i efectivitat del contracte es troba condicionada a l’obtenció efectiva del les autoritzacions administratives escaients per a l’execució.**
* **En el supòsit que el finançament de l’obra sigui condicionat a la disposició i efectivitat dels recursos que l’han de finançar considerant-se la contractació anticipada, se sotmetrà l'adjudicació a la condició suspensiva de l'efectiva consolidació dels recursos que han de finançar el contracte.**

D’acord amb la Disposició addicional tercera de la LCSP, les Administracions Públiques locals podran tramitar anticipadament els contractes l'execució material dels quals hagi de començar en l'exercici següent o aquells **el finançament dels quals depengui d'un préstec, un crèdit o una subvenció sol·licitada a una altra entitat pública** o privada, sotmetent l'adjudicació a la condició suspensiva de l'efectiva consolidació dels recursos que han de finançar el contracte corresponent.

Per al supòsit que durant l'execució del contracte es requereixi de la cessió de dades per part de l’Ajuntament al contractista, l'òrgan de contractació especificar que la finalitat del tractament de les dades que hagin de ser cedides serà única i exclusivament per a dur a terme l’execució del contracte.

En cas de discrepàncies entre les clàusules administratives i les prescripcions tècniques, prevaldran les primeres.

Qualsevol esment a marca, nom comercial o similar existent en la documentació preparatòria de la contractació s’entendrà a efectes merament orientatius.

# 2. NECESSITATS ADMINISTRATIVES I IDONEÏTAT DEL CONTRACTE

Les necessitats administratives que cal satisfer mitjançant el present contracte són les que consten en la memòria del Projecte Tècnic.

# 3. NATURALESA I RÈGIM JURÍDIC

El contracte que regula aquest Plec és un contracte administratiu d’obres tipificat a l’art. 13 de la Llei 9/2017, de 8 de novembre, de contractes del sector públic per la que es transposen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014.

Aquest contracte es regeix per:

1. Plec de clàusules administratives particulars i el plec de prescripcions tècniques (PCAP i PPT).
2. Llei 9/2017, de 8 de novembre, de contractes del sector públic per la que es transposen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014 (LCSP)
3. Reial decret 817/2009, de 8 de maig, pel qual es desenvolupa parcialment la Llei 30/2007, de 30 d’octubre, de Contractes del sector públic (en endavant RD 817/2009).
4. Reial decret 1098/2001, de 12 d’octubre, pel qual s’aprova el Reglament general de la Llei de contractes de les administracions públiques, en tot allò que no s’oposi, contradigui o resulti incompatible amb la LCSP (d’ara endavant, RGLCAP).
5. Decret llei 3/2016, de 31 de maig, de mesures urgents en matèria de contractació pública.
6. [Reglament (UE) 2016/679 del Parlament Europeu i del Consell, de 27 d’abril de 2016 relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel que es deroga la Directiva 95/46/CE (Reglament general de protecció de dades)](https://eur-lex.europa.eu/eli/reg/2016/679)
7. [Directiva 2002/58/CE del Parlament Europeu i del Consell, de 12 de juliol de 2002, relativa al tractament de les dades personals i a la protecció de la intimitat en el sector de les comunicacions electròniques](https://eur-lex.europa.eu/eli/dir/2002/58)
8. [Llei orgànica 3/2018, de 5 de desembre, de protecció de dades personals i garantia dels drets digitals](https://portaljuridic.gencat.cat/eli/es/lo/2018/12/05/3)

En tot allò no previst en els apartats anteriors seran aplicables la resta de normes de dret administratiu i, en darrer terme, les de dret privat.

El desconeixement de les clàusules del contracte en qualsevol dels seus termes, dels altres documents contractuals que en formen part i també de les instruccions o altres normes que resultin d’aplicació en l’execució de la cosa pactada, no eximeix l’empresa adjudicatària de l’obligació de complir-les.

# 4. PROCEDIMENT I FORMA DE CONTRACTACIÓ

* **Veure del quadre resum apartat: B.**

L’expedient d’aquesta contractació és objecte de tramitació ordinària i l’adjudicació és farà mitjançant procediment obert, en aplicació dels articles 156 i ss. de la LCSP, de conformitat amb els requisits que s’hi estableixen.

Aquest contracte no té la consideració de contracte subjecte a regulació harmonitzada, pel fet de tractar-se d’un import inferior al que s’estableix a l’article 22 de la LCSP.

# 5. PERFIL DEL CONTRACTANT

Amb la finalitat d’assegurar la transparència i l’accés públic a la informació relativa a la present contractació, i sens perjudici de la utilització d’altres mitjans de publicitat, aquest Ajuntament compta amb el Perfil de Contractant al qual es podrà accedir per la pàgina web següent: <https://contractaciopublica.gencat.cat/ecofin_pscp/AppJava/ca_ES/cap.pscp?reqCode=viewDetail&idCap=8911869>

Tota la documentació necessària per a la presentació de l'oferta estarà disponible per mitjans electrònics des del dia de la publicació de l'anunci en aquest perfil del contractant.

# 6. DADES ECONOMIQUES DEL CONTRACTE

**Determinació del preu**

* **Veure del quadre resum apartat: D.**

**Pressupost base de licitació**

* **Veure del quadre resum apartat: D.**

Aquest és el preu màxim que poden oferir les empreses que concorrin a la licitació del contracte.

Els licitadors hauran d’igualar o disminuir en la seva oferta el pressupost base de licitació, indicant l’IVA a aplicar mitjançant partida independent, en cap cas s’admetran ofertes per sobre el pressupost de licitació.

**Preu**

* **Veure del quadre resum apartat: F.**

El preu del contracte és el d’adjudicació i ha d’incloure, com a partida independent, l’Impost sobre el Valor Afegit.

En el preu es consideraran inclosos els tributs, les taxes, els cànons de qualsevol tipus que siguin d’aplicació, així com totes les despeses que s’originin com a conseqüència de les obligacions establertes en aquest plec que s’han de complir durant l’execució del contracte i anirà amb càrrec als pressupostos i a l’aplicació pressupostària indicada al quadre resum.

**Valor estimat del contracte**

* **Veure del quadre resum apartat: E.**

# 7. TERMINI DE DURADA DEL CONTRACTE

* **Veure del quadre resum apartat: G i H.**

El termini de durada del contracte és de tres (3) setmanes. El termini total i els terminis parcials són els que es fixen en el programa de treball que s’aprovi. Tots aquests terminis comencen a comptar des de la data de l'acta de la comprovació del replanteig.

L’acta de comprovació del replanteig s’ha d’estendre en el termini màxim d’un mes a comptar des de la formalització del contracte, excepte casos excepcionals justificats.

L’acta de comprovació del replanteig i els terminis parcials que puguin fixar-se en aprovar el programa de treball, amb els efectes que s’hi determinin, s’entenen integrants del contracte i, per tant, són exigibles.

# 8. CONDICIONS DELS LICITADORS

Estan facultades per subscriure aquest contracte les persones naturals o jurídiques, espanyoles o estrangeres, que tinguin personalitat jurídica i plena capacitat d’obrar, d’acord amb el que preveu l’article 65 de la LCSP; que no incorrin en cap de les prohibicions de contractar recollides a l’article 71 de la LCSP, la qual cosa es pot acreditar per qualsevol dels mitjans establerts a l’article 85 de la LCSP; que acreditin la solvència econòmica, financera i tècnica o professional,i que gaudeixin de l’habilitació empresarial o professional que, si s’escau, sigui exigible per dur a terme l’activitat o prestació que constitueixi l’objecte del contracte.

Les persones jurídiques només poden ser adjudicatàries dels contractes, les prestacions dels quals, estiguin compreses dins les finalitats, l’objecte o l’àmbit d’activitat que, d’acord amb els seus estatuts o regles fundacionals, els siguin propis, i s’acrediti degudament.

Els requisits de capacitat, solvència i d'absència de prohibicions de contractar s'han de complir en el moment de presentació d'ofertes i s'han de mantenir fins el moment de l'adjudicació i formalització del contracte (art. 140.4 LCSP).

També poden participar en aquesta licitació les unions d'empreses que es constitueixin temporalment a aquest efecte (UTE), sense que sigui necessària formalitzar-se en escriptura pública fins que no se'ls hagi adjudicat el contracte. En aquest cas, els empresaris que vulguin concórrer integrats en una unió temporal han d’indicar els noms i les circumstàncies dels qui la constitueixin i la participació de cada un, així com que assumeixen el compromís de constituir-se formalment en una unió temporal en cas que resultin adjudicataris del contracte.

La durada de la UTE ha de coincidir, almenys, amb la del contracte fins a la seva extinció.

# 9. SOLVÈNCIA

* **Veure del quadre resum apartat: S.**

D’acord amb allò establert a l’art. 86 de la LCSP les empreses acreditaran la seva solvència mitjançant la presentació dels mitjans que es detallen a continuació.

En les unions temporals d’empreses, totes les empreses que en formen part han d’acreditar la seva solvència i per tal de determinar-la s’acumularà l’acreditada per cadascuna de les seves integrants.

**Solvència econòmica i financera**

Volum anual de negocis, o bé volum anual de negocis en l’àmbit a què es refereix el contracte, referit al millor exercici dins dels tres últims disponibles en funció de les dates de constitució o d’inici d’activitats de l’empresari i de presentació de les ofertes per un import igual o superior al valor estimat del contracte.

Patrimoni net al tancament de l’últim exercici econòmic per al qual estigui vençuda l’obligació d’aprovació de comptes anuals per un import igual o superior a al valor estimat del contracte.

A les empreses que, per una raó vàlida, no estiguin en condicions de presentar la documentació acreditativa de la econòmica i financera, se les autoritzarà a acreditar-la per mitjà de qualsevol altre document que l’òrgan de contractació consideri apropiat.

**Solvència tècnica o professional**

Relació de les obres executades en el curs dels cinc darrers anys, avalada per certificats de bona execució, o en el seu defecte per declaració responsable; aquests certificats han d’indicar l’import, les dates i el lloc d’execució de les obres i s’ha de precisar si es van dur a terme segons les regles per les quals es regeix la professió i es van portar normalment a bon terme; si s’escau, els certificats esmentats els ha de comunicar directament a l’òrgan de contractació l’autoritat competent.

A aquests efectes, les obres executades per una societat estrangera filial del contractista d’obres tenen la mateixa consideració que les directament executades pel mateix contractista, sempre que aquest últim en tingui el control directament o indirectament en els termes que estableix l’article 42 del Codi de comerç. Quan es tracti d’obres executades per una societat estrangera participada pel contractista sense que es compleixi aquesta condició, només es reconeix com a experiència atribuïble al contractista l’obra executada per la societat participada en la proporció de la participació d’aquell en el capital social d’aquesta.

Així mateix, es tindran en compte les proves de les obres pertinents efectuades més de cinc anys abans.

Quan el licitador sigui una empresa de nova creació, és a dir, amb una antiguitat inferior a 5 anys, la seva solvència tècnica s'acreditarà per altres mitjans, sense que se li pugui exigir aquest mitjà.

Tanmateix, en cas que s'opti per acreditar la solvència econòmica i financera i tècnica o professional mitjançant la classificació, s'haurà d'acreditar el fet d’estar en possessió de la classificació en els grups, subgrups i categories que s’indiquen a continuació:

* Grup G, subgrup 4, categoria 3.

# 10. CERTIFICATS DE REGISTRE DE LICITADORS

La inscripció en el Registre oficial de licitadors i empreses classificades del sector públic (ROLECE o RELI) acredita enfront de tots els òrgans de contractació del sector públic, segons el que s’hi reflecteixi i llevat que hi hagi una prova en contra:

1. les condicions d’aptitud de l’empresari quant a la seva personalitat i capacitat d’obrar, representació, habilitació professional o empresarial
2. solvència econòmica i financera i tècnica o professional,
3. classificació i altres circumstàncies inscrites,
4. la concurrència o no de les prohibicions de contractar que hi hagin de constar.

La prova del contingut dels registres de licitadors s’ha d’efectuar mitjançant una certificació de l’òrgan encarregat d’aquest, que es pot expedir per mitjans electrònics, informàtics o telemàtics.

# 11. GARANTIES

* **Veure del quadre resum apartat: I i M.**

**Garantia definitiva:**

La garantia definitiva serà el 5% sobre el preu de l’adjudicació, IVA exclòs. Aquesta garantia s'ampliarà en un 5% en el cas que l'oferta de l'adjudicatari resulti anormalment baixa d'acord amb l'art. 149 de la LCSP.

Quan el preu del contracte es formuli en funció de preus unitaris, l’import de la garantia que s’ha de constituir es fixarà tenint en compte el pressupost base de licitació, IVA exclòs.

El dipòsit o constitució de la garantia pot fer-se en metàl·lic, valors públics o privats, aval, o mitjançant contracte d’assegurança o caució en els termes i les condicions que disposen els articles 55 a 58 del RGLCAP.

En el cas d’unió temporal d’empreses, la garantia definitiva es pot constituir per una o vàries de les empreses participants, sempre que en conjunt arribin a la quantia requerida i garanteixi solidàriament a totes les empreses integrants de la unió temporal.

El licitador que presenti la millor oferta, ha d’acreditar la seva constitució dins del termini de deu dies hàbils des del requeriment. De no complir-se adequadament s'entendrà que el licitador ha retirat la seva oferta, i s'exigirà l’import del 3 per cent del pressupost base de licitació, IVA exclòs, en concepte de penalitat.

La garantia definitiva respon dels conceptes definits en l’art. 110 de la LCSP.

Quan a conseqüència de la modificació del contracte, el seu valor total experimenti variació, la garantia constituïda s’haurà d’ajustar a la quantia necessària perquè es mantingui la deguda proporció entre la garantia i el pressupost del contracte vigent en cada moment, en el termini de quinze dies a comptar des de la data en que es notifiqui a l’empresa l’acord de modificació.

Quan es facin efectives sobre la garantia les penalitats o indemnitzacions exigibles a l’empresa adjudicatària, aquesta haurà de reposar o ampliar la garantia, en la quantia que correspongui, en el termini de quinze dies des de l’execució. En el cas que aquesta no es resolgui serà causa de resolució del contracte.

El termini de garantia es fixa en un (1) any a partir de la recepció de les obres.

# 12. ADMISSIÓ DE VARIANTS

En aquesta licitació no es preveu la possibilitat de presentar variants.

# 13. PRESENTACIÓ DE DOCUMENTACIÓ I PROPOSICIONS

Presentació de documentació

* **Veure del quadre resum apartat: Y.**

Les empreses licitadores han de presentar la documentació exigible i les seves proposicions en arxius electrònics mitjançant la plataforma de contractació de accessible a l’adreça web següent: <https://contractaciopublica.gencat.cat/ecofin_pscp/AppJava/ca_ES/cap.pscp?reqCode=viewDetail&idCap=8911869>, en el termini màxim de 26 dies naturals des de la publicació de l'anunci de licitació en el perfil de contractant.

Les ofertes presentades han d’estar lliures de virus informàtics i de qualsevol tipus de programa o codi nociu, ja que en cap cas es poden obrir els documents afectats per un virus amb les eines corporatives. Així, és obligació de les empreses contractistes passar els documents per un antivirus i, en cas d’arribar documents de les seves ofertes amb virus, serà responsabilitat d’elles que l’Administració no pugui accedir al contingut d’aquests.

En cas que algun document presentat per les empreses licitadores estigui malmès, en blanc o sigui il·legible o estigui afectat per algun virus informàtic, la Mesa de contractació valorarà, en funció de quina sigui la documentació afectada, les conseqüències jurídiques respecte de la participació d’aquesta empresa en el procediment, que s’hagin de derivar de la impossibilitat d’accedir al contingut d’algun dels documents de l’oferta. En cas de tractar-se de documents imprescindibles per conèixer o valorar l’oferta, la mesa podrà acordar l’exclusió de l’empresa.

Les empreses licitadores podran presentar una còpia de seguretat dels documents electrònics presentats en suport físic electrònic, que serà sol·licitada a les empreses licitadores en cas de necessitat, per tal de poder accedir al contingut dels documents en cas que estiguin malmesos. En aquest sentit, cal recordar la importància de no manipular aquests arxius per tal de no variar-ne l’empremta electrònica, que és la que es comprovarà per assegurar la coincidència dels documents de la còpia de seguretat, tramesos en suport físic electrònic, i dels tramesos en l’oferta, a través de la plataforma. Així mateix, cal tenir en compte que aquesta còpia no podrà ser emprada en el cas d’haver enviat documents amb virus a través de la plataforma, atesa la impossibilitat tècnica en aquests casos de poder fer la comparació de les empremtes electròniques i, per tant, de poder garantir la no modificació de les ofertes un cop finalitzat el termini de presentació.

Les especificacions tècniques necessàries per a la presentació electrònica d’ofertes es troben disponibles a l’apartat de “Licitació electrònica” de la Plataforma de Contractació, a l’adreça web següent: <https://contractaciopublica.gencat.cat/ecofin_sobre/AppJava/views/ajuda/empreses/index.xhtml>

Cada licitador, individualment, no podrà presentar més d’una proposició, ni tampoc subscriure cap altra proposta en una UTE, o figurar integrat en més d’una UTE, amb la conseqüència de la no admissió de totes les propostes presentades en infracció d’aquesta norma.

Les proposicions presentades fora de termini no seran admeses.

Un cop presentada la proposició no podrà ser retirada sota cap concepte. La retirada injustificada d'una proposició, donarà lloc a la prohibició de contractar prevista a l'article 71.2 de la LCSP.

Les proposicions són secretes i la seva presentació suposa l’acceptació incondicionada per part de l’empresa licitadora del contingut del present plec de clàusules administratives particulars i del plec de prescripcions tècniques, així com l’autorització a la mesa i a l’òrgan de contractació per consultar les dades que recullen el RELI o ROLECE, o les llistes oficials d’operadors econòmics d’un Estat membre de la Unió Europea.

**La presentació d’ofertes comporta que l’òrgan de contractació pugui consultar o obtenir en qualsevol moment del procediment contractual informació sobre tot allò declarat per les empreses licitadores o contractistes, excepte que s’hi oposin expressament. De conformitat amb l’article 28.2 de la Llei 39/2015, d’1 d’octubre, del procediment administratiu comú de les administracions públiques, els interessats tenen dret a no aportar documents que ja estiguin en poder de l’Administració actuant o que hagi elaborat qualsevol altra Administració. L’Administració actuant pot consultar o obtenir aquests documents tret que l’interessat s’hi oposi.**

Contingut de les proposicions:

* **SOBRE 1 - Documentació Administrativa**
* **SOBRE 2 - Documentació dels criteris avaluables de forma automàtica**

Tots els documents que es presentin han de ser originals o bé autèntics, de conformitat amb la legislació vigent.

A través de la plataforma electrònica les empreses hauran de signar el document “resum” de les seves ofertes, amb signatura electrònica avançada basada en un certificat qualificat o reconegut, amb la signatura del qual s'entén signada la totalitat de l’oferta, atès que aquest document conté les empremtes electròniques de tots els documents que la composen.

Dins de cada sobre, s’inclouran els següents documents:

***SOBRE NÚM. 1: Documentació administrativa***

En cas de preveure's la divisió en lots l'objecte del contracte, si els requisits de solvència exigits son diferents d'un lot a un altre, s'aportarà una declaració responsable per cada lot o grups de lots al que s'apliquen els mateixos requisits de solvència.

* Document europeu únic de contractació DEUC + DECLARACIÓ RESPONSABLE, el model es troba en el moment de presentació de l’oferta en la plataforma.

Així mateix, s’ha d’incloure la designació del nom, cognom i NIF de la persona o les persones autoritzades per accedir a les notificacions electròniques, així com les adreces de correu electròniques i, addicionalment, els números de telèfon mòbil on rebre els avisos de les notificacions. Per tal de garantir la recepció de les notificacions electròniques, es recomana designar més d’una persona autoritzada a rebre-les, així com diverses adreces de correu electrònic i telèfons mòbils on rebre els avisos de les posades a disposició. Aquestes dades s’han d’incloure en l’apartat relatiu a “persona o persones de contacte” de la Part II.A del DEUC.

A més, les empreses licitadores indicaran en el DEUC, si escau, la informació relativa a la persona o les persones habilitades per representar-les en aquesta licitació. El DEUC s’ha de presentar signat electrònicament per la persona o les persones que tenen la deguda representació de l’empresa per presentar la proposició.

En el cas d’empreses que concorrin a la licitació amb el compromís d’agrupar-se en una unió temporal si resulten adjudicatàries del contracte, cadascuna ha d’acreditar la seva personalitat, capacitat i solvència, i presentar un DEUC separat. A més del DEUC, han d’aportar un document on consti el compromís de constituir-se formalment en unió temporal en cas de resultar adjudicatàries del contracte.

**ADVERTÈNCIA**

La documentació que conté el sobre precedent no pot incloure cap informació que permeti conèixer el contingut del sobre 2. L’incompliment d’aquesta obligació implica l’exclusió de la licitació per la mesa de contractació.

***SOBRE NÚM. 2.* Documentació dels criteris avaluables de forma automàtica**

En aquest sobre s’inclourà tots aquells documents que siguin precisos per a la valoració dels criteris d’adjudicació que no depenen d’un judici de valor.

La proposició econòmica s’ha de presentar per escrit i no s’acceptaran les que tinguin omissions, errades o esmenes que no permetin conèixer clarament allò que es considera fonamental per valorar-la.

Les proposicions s’han de signar pels representants legals de les empreses licitadores i, en cas de tractar-se d’empreses que concorrin amb el compromís de constituir-se en UTE si resulten adjudicatàries, s’han de signar pels representants de totes les empreses que la composen. La persona o les persones que signin l’oferta ha o han de ser la persona o una de les persones signants del DEUC.

**Confidencialitat**

Els documents i les dades presentats pels licitadors es poden considerar de caràcter confidencial si inclouen secrets industrials, tècnics o comercials i/o drets de propietat intel·lectual, i quan la seva difusió a terceres persones pugui ser contrària als seus interessos comercials legítims i/o perjudicar la competència lleial entre les empreses del sector; o bé quan el seu tractament pugui ser contrari a les previsions de la normativa en matèria de protecció de dades de caràcter personal.

Si escau, els licitadors han de presentar una declaració de confidencialitat que ha de ser necessària i proporcional a la finalitat o interès que es vol protegir i ha de determinar de forma expressa i justificada els documents i/o les dades facilitades que considerin confidencials. No s’admeten declaracions genèriques o no justificades del caràcter confidencial.

Sens perjudici de la declaració de confidencialitat dels licitadors, davant d’una sol·licitud d’informació correspon a l’òrgan de contractació valorar si aquesta qualificació és correcta, d’acord amb els principis de publicitat i de transparència que regeixen l’actuació administrativa, i corregir-la si s’escau, prèvia audiència dels licitadors.

En cap cas tenen caràcter confidencial la proposta econòmica, les dades del Document Europeu Únic de Contractació (DEUC) que consten a registres públics i els Documents valorables mitjançant un judici de valor.

# 14. CRITERIS D’ADJUDICACIÓ

* **Veure del quadre resum apartat: T.**

# 15. NOTIFICACIONS ELECTRÒNIQUES

Les comunicacions i les notificacions que es facin durant el procediment de contractació i durant la vigència del contracte s’efectuaran per mitjans electrònics a través del sistema de notificació e-NOTUM, d’acord amb la LCSP, la Llei 39/2015, d’1 d’octubre, del procediment administratiu comú de les administracions públiques i l’Ordre PDA/21/2019, de 14 de febrer, per la qual es determina el sistema de notificacions electròniques de l’Administració de la Generalitat de Catalunya i del seu sector públic. A aquests efectes, s’enviaran els avisos de la posada a disposició de les notificacions i les comunicacions a les adreces de correu electrònic i als telèfons mòbils que les empreses hagin facilitat a aquest efecte en la declaració responsable. Un cop rebuts el correu o correus electrònics i, en el cas que s’hagin facilitat també telèfons mòbils, els SMS, que indiquin que la notificació corresponent s’ha posat a disposició a l’e-NOTUM, la persona o persones designades hauran d’accedir-hi mitjançant l’enllaç que s’enviarà a aquest efecte. En l’espai virtual on està dipositada la notificació, es permet accedir a aquesta notificació amb certificat digital o amb contrasenya.

Els terminis a comptar des de la notificació es computaran des de la data d’enviament de l’avís de notificació, si l’acte objecte de notificació s’ha publicat el mateix dia en el perfil de contractant de l’òrgan de contractació. En cas contrari, els terminis es computaran des de la recepció de la notificació per part de l’empresa a qui s’adreça.

No obstant això, els terminis de les notificacions practicades amb motiu del procediment de recurs especial pel Tribunal Català de Contractes computen en tot cas des de la data d’enviament de l’avís de notificació.

D’acord amb la disposició addicional quinzena de la LCSP, la tramitació d’aquesta licitació comporta la pràctica de les notificacions i comunicacions que en derivin per mitjans exclusivament electrònics.

No obstant això, es podrà utilitzar la comunicació oral per a comunicacions diferents de les relatives als elements essencials, això és, els plecs i les ofertes, deixant el contingut de la comunicació oral degudament documentat, per exemple, mitjançant els arxius o resums escrits o sonors dels principals elements de la comunicació.

D’altra banda, per tal de rebre tota la informació relativa a aquesta licitació, les empreses que ho vulguin i, en tot cas, les empreses licitadores s’han de subscriure com a interessades en aquesta licitació, a través del servei de subscripció a les novetats de l’espai virtual de licitació que a aquest efecte es posa a disposició a l’adreça web del perfil de contractant de l’òrgan de contractació, accessible a la Plataforma de serveis de contractació pública de la Generalitat:

<https://contractaciopublica.gencat.cat/ecofin_pscp/AppJava/ca_ES/cap.pscp?reqCode=viewDetail&idCap=8911869>

Les empreses que, d’acord amb aquest plec, activin l’oferta amb l’eina de Sobre Digital s’inscriuran a la licitació automàticament.

Aquesta subscripció permetrà rebre avís de manera immediata a les adreces electròniques de les persones subscrites de qualsevol novetat, publicació o avís relacionat amb aquesta licitació.

Així mateix, determinades comunicacions que s’hagin de fer amb ocasió o com a conseqüència del procediment de licitació i d’adjudicació del present contracte es realitzaran, en la mesura del possible, mitjançant el tauler d’anuncis associat a l’espai virtual de licitació d’aquesta licitació de la Plataforma de serveis de contractació pública. En aquest tauler d’anuncis electrònic, que deixa constància fefaent de l’autenticitat, la integritat i la data i hora de publicació de la informació publicada, també es publicarà informació relativa tant a la licitació com al contracte.

A més, les empreses licitadores també es poden donar d’alta en el perfil del licitador, prèvia l’autenticació requerida. El perfil del licitador està constituït per un conjunt de serveis adreçats a les empreses licitadores amb l’objectiu de proveir un espai propi a cada empresa licitadora, amb un seguit d’eines que faciliten l’accés i la gestió d’expedients de contractació del seu interès. Per donar-se d’alta cal fer clic a l’apartat “Perfil del licitador” de la Plataforma de serveis de contractació pública i disposar del certificat digital requerit.

Certificats digitals: D’acord amb la disposició addicional primera del DL 3/2016, serà suficient l'ús de la signatura electrònica avançada basada en un certificat qualificat o reconegut de signatura electrònica en els termes que estableix el Reglament (UE) 910/2014/UE, del Parlament Europeu i del Consell, de 23 de juliol de 2014, relatiu a la identificació electrònica i els serveis de confiança per a les transaccions electròniques en el mercat interior i pel qual es deroga la Directiva 1999/93/CE. Per tant, aquest és el nivell de seguretat mínim necessari del certificat de signatura electrònica admesa per a la signatura de la declaració responsable i de l’oferta.

Pel que fa als certificats estrangers comunitaris, s’acceptaran els certificats qualificats en qualsevol país de la Unió Europea d’acord amb l’article 25.3 del Reglament (UE) 910/2014/UE, sobre identificació electrònica i serveis de confiança, esmentat, el qual disposa que “una signatura electrònica qualificada basada en un certificat qualificat emès en un Estat membre serà reconeguda com a signatura electrònica qualificada en tots els altres estats membres”.

Tal com estableix l’article 22 d’aquest mateix Reglament, la Comissió posa a disposició del públic, mitjançant un canal segur, la informació relativa a les llistes de confiança de cada Estat membre, on es publiquen els serveis de certificació qualificats a admetre. Eina de consulta: <http://tlbrowser.tsl.website/tools/>)

# 16. MESA DE CONTRACTACIÓ I OBERTURA D’OFERTES

#### Mesa de contractació

La Mesa de contractació estarà presidida per un membre de la Corporació o un funcionari de la mateixa, i formaran part d'ella, com a vocals, el Secretari o, si escau, el titular de l'òrgan que tingui atribuïda la funció d'assessorament jurídic, i l'Interventor, o, si s'escau, el titular de l'òrgan que tingui atribuïdes la funció de control econòmic-pressupostari, així com aquells altres que es designin per l'òrgan de contractació entre el personal funcionari de carrera o personal laboral al servei de la Corporació, o membres electes de la mateixa, sense que el seu nombre, en total, sigui inferior a tres. Els membres electes que, si s'escau, formin part de la Mesa de contractació no podran suposar més d'un terç del total de membres de la mateixa. Actuarà com a secretari un funcionari de la Corporació.

La Mesa de contractació estarà integrada pels següents membres i la seva composició es publicarà en el perfil del contractant amb anterioritat a la seva constitució:

|  |  |  |  |
| --- | --- | --- | --- |
| **Funció** | **Membre** | **Veu** | **Vot** |
| La Presidenta de la Mesa | Tinenta d’Alcaldia Ajuntament de Deltebre, Àrea #DeltebreEficient Lluïsa Ventura Galiano | Sí | Sí |
| Vocal | Tinent d’Alcaldia de l’Ajuntament de Deltebre, Àrea #DeltebreTerritoriFrancisco Castro  | Sí | Sí |
| Vocal | Secretaria Municipal David Torres  | Sí | Sí |
| Vocal | Intervenció Municipal Lorena Navarro  | Sí | Sí |
| Vocal | Responsable tècnic de l’Àrea promotora de la contractació Joaquim Curto Serrano | Sí | Sí |
| Secretari de la Mesa | Funcionari/a de l’Àrea Àrea #DeltebreEficientHerènia Mauri o Cecília Vidal | Sí | No |

En tot moment, la Mesa de contractació pot sol·licitar l’assessorament i els informes dels tècnics que consideri necessaris a fi d’avaluar les ofertes presentades.

**Obertura sobre 1- Documentació administrativa**

La mesa de contractació, en reunió interna, qualificarà la documentació del sobre o arxiu electrònic 1.

Si la mesa observa errors o omissions esmenables en aquesta documentació ho comunicarà a les empreses licitadores afectades perquè els corregeixin o esmenin en el termini màxim que aquesta atorgui **que no pot ser superior a tres dies hàbils**. Una vegada esmenats, si s’escau, els errors o omissions de la documentació presentada en el Sobre 1, ha de determinar les empreses admeses a la licitació i les excloses, així, com en el seu cas les causes d’exclusió.

Així mateix, d’acord amb l’article 95 i 140.3 de la LCSP la Mesa podrà sol·licitar a les empreses licitadores els aclariments que li calguin sobre els certificats i documents presentats o requerir-les perquè en presentin de complementaris i la totalitat o una part dels documents justificatius, quan considerin que existeixen dubtes raonables sobre la vigència o fiabilitat de la declaració, quan resulti necessari per al bon desenvolupament del procediment i, en tot cas, abans d'adjudicar el contracte.

Sens perjudici de la comunicació a les persones interessades, es faran públiques aquestes circumstàncies mitjançant publicació al perfil de contractant.

Els actes d’exclusió adoptats per la Mesa en relació amb l’obertura del sobre 1 seran susceptibles d’impugnació en els termes establerts.

**Obertura sobre 2- Documentació dels criteris avaluables de forma automàtica**

El dia, lloc i hora de celebració de l’acte públic d’obertura dels sobres núm. 2 es podrà comunicar a les empreses licitadores per via telemàtica o a través del perfil de contractant.

Reunida la Mesa de Contractació, es donarà a conèixer el resultat de l’acta del sobre 1 i a continuació es procedirà a l’obertura dels sobre 2.

La Mesa podrà sol·licitar els informes tècnics que consideri necessaris abans de formular la seva proposta d’adjudicació. També, podrà sol·licitar aquests informes quan consideri necessari verificar que les ofertes compleixen amb les especificacions tècniques dels plecs. Les proposicions que no compleixin dites prescripcions no seran objecte de valoració

Un cop acabat l’acte d’obertura dels sobres, les empreses licitadores poden fer constar davant de la Mesa totes les observacions que considerin adients, observacions que es recolliran en l’acta.

La Mesa de contractació o l’òrgan de contractació podrà sol·licitar i admetre l’aclariment o l’esmena d’errors en les ofertes quan siguin de tipus material o formal, no substancials i no impedeixin conèixer el sentit de l’oferta. Únicament es permetrà l’aclariment o l’esmena d’errors en les ofertes sempre que no comportin una modificació o concreció de l’oferta, amb la finalitat de garantir el principi d’igualtat de tracte entre empreses licitadores.

Un cop valorades les ofertes, la mesa de contractació remetrà a l’òrgan de contractació la relació classificada per ordre decreixent de valoració de les ofertes i formularà la proposta d'adjudicació corresponent.

La proposta d’adjudicació de la mesa no crea cap dret a favor de l’empresa licitadora proposada com a adjudicatària, ja que l’òrgan de contractació podrà apartar-se’n sempre que motivi la seva decisió.

Els actes d’exclusió de les empreses licitadores adoptats per en relació amb l’obertura dels sobres, seran susceptibles d’impugnació en els termes establerts en els presents plecs.

**Resolució d’empat de les proposicions:**

En casos d’empat en les puntuacions obtingues per les ofertes de les empreses licitadors, tindrà preferència en l’adjudicació del contracte:

* La proposició presentada per aquelles empreses que, en el moment d’acreditar la seva solvència tècnica, tinguin en la seva plantilla un nombre de persones treballadores amb discapacitat superior al 2%, sempre que les seves proposicions igualin en els seus termes a la més avantatjosa.

Si varies empreses licitadores de les que haguessin empatat acrediten tenir una relació laboral amb persones amb discapacitat en un percentatge superior tindran preferència en l’adjudicació del contracte l’empresa licitadora que disposi del major percentatge de persones treballadores fixes amb discapacitat a la plantilla.

* La proposició presentada per aquelles empreses que, en el moment d’acreditar la seva solvència tècnica, tinguin en la seva plantilla major percentatge de dones ocupades a la plantilla.
* La proposició presentada per aquelles empreses dedicades específicament a la promoció i inserció regulades a les Lleis 44/2007, de 13 de desembre, per a la regulació del règim de les empreses d'inserció, i 27/2002, de 20 de desembre, sobre mesures legislatives per regular les empreses d'inserció sociolaboral.
* En els contractes que tinguin per objecte productes dels quals existeixi alternativa de comerç just, la preferència per a l'adjudicació dels contractes a les proposicions presentades per aquelles entitats reconegudes com a organitzacions de comerç just.
* Respecte dels contractes relatius a prestacions de caràcter social o assistencial, la preferència en l'adjudicació dels contractes per a les proposicions presentades per entitats sense ànim de lucre, amb personalitat jurídica, sempre que la seva finalitat o activitat tingui relació directa amb l'objecte del contracte, segons en resulti dels seus respectius estatuts o regles fundacionals i figurin inscrites en el corresponent registre oficial.

La documentació acreditativa dels criteris de desempat es sol·licitarà als licitadors en el moment de produir-se l'empat, tanmateix els licitadors hauran d'acreditar que disposen d'aquestes dades al finalitzar el termini de licitació.

En cas de persistir l’empat un cop aplicats els criteris de desempat l’adjudicació del contracte es decidirà mitjançant sorteig, que es durà a terme en acte no públic, prèvia convocatòria.

# 17. OFERTES ANORMALMENT BAIXES

* **Veure del quadre resum apartat: U.**

La determinació de les ofertes que presentin uns valors anormals s’ha de dur a terme en funció dels límits i els paràmetres objectius següents:

* 1. Per al criteri d’adjudicació el preu, per determinar si les ofertes contenen valors anormals s’aplicaran els paràmetres objectius previstos en l’article 85 del RGLCAP.

En el supòsit que alguna de les ofertes pugui ser considerada anormalment baixa, la mesa de contractació sol·licitarà a l’empresa licitadora que l’hagi presentat perquè la justifiqui per tal que l’òrgan de contractació pugui determinar si efectivament l’oferta resulta anormal o desproporcionada i s’ha d’excloure o si, per contra, l’oferta no resulta anormal o desproporcionada. Per aquest motiu, la mesa de contractació o l’òrgan de contractació sol·licitarà a l’empresa licitadora, mitjançant comunicació a l’adreça de correu electrònic facilitada per l’empresa, les precisions que consideri oportunes sobre la viabilitat de l’oferta i les pertinents justificacions. L’empresa licitadora disposarà d’un termini de 5 dies hàbils a comptar des de la data de recepció de la sol·licitud, per presentar les justificacions per escrit.

Transcorregut aquest termini sense que rebi la informació justificativa sol·licitada es considerarà que la proposició no podrà ser complerta, quedant l’empresa licitadora exclosa del procediment.

L’òrgan de contractació rebutjarà l’oferta si comprova que és anormalment baixa, perquè vulneren la normativa sobre subcontractació o no compleixen les obligacions aplicables en matèria mediambiental, social o laboral, nacional o internacional, inclosos els convenis col·lectius sectorials vigents d'acord amb l'art. 149.4 de la LCSP.

Si la Mesa de contractació o l’òrgan de contractació rep la informació i la documentació justificativa sol·licitada dins de termini, l’avaluarà i elevarà la corresponent proposta d’acceptació o rebuig de la proposició, degudament motivada, l’òrgan de contractació decidirà, previ l’assessorament tècnic del servei corresponent, o bé l’acceptació de l’oferta, perquè considera acreditada la seva viabilitat, o bé, en cas contrari, el seu rebuig.

# 18. CLASSIFICACIÓ DE LES OFERTES I REQUERIEMENT DE DOCUMENTACIÓ

Un cop acceptada la proposta de la mesa per l’òrgan de contractació, els serveis corresponents o l’òrgan de contractació requeriran a l’empresa licitadora que hagi presentat la millor oferta per a què, dins del termini de deu dies hàbils a comptar des del següent a aquell en què hagués rebut el requeriment, presenti la documentació justificativa a què es fa esment a continuació.

* Acreditació de la personalitat jurídica i representació, si és el cas.
* Acreditació de la solvència econòmica financera, i tècnic professional
* Acreditació de les obligacions tributàries i de la Seguretat Social, llevat que s’hagi autoritzat la seva consulta a l’Ajuntament.
* Documents acreditatius de l'efectiva disposició de mitjans que s'hagi compromès a dedicar o adscriure a l'execució del contracte.
* Document acreditatiu de la constitució de la garantia definitiva.

Per tal d’acreditar el compliment de les obligacions tributàries i amb la Seguretat Social cal presentar els originals o les còpies autèntiques dels documents següents:

* Certificats expedits pels òrgans competents en cada cas, en la forma i amb els efectes previstos als arts. 13 a 16 del RLGCAP, acreditatius d’estar al corrent en el compliment de les obligacions tributàries (amb l’Estat i amb la Generalitat de Catalunya) i amb la Seguretat Social imposades per les disposicions vigents. Aquests documents poden ser substituïts per una autorització en favor de l’òrgan de contractació a l’objecte que, aquest, els pugui obtenir directament.
* Acreditació de l’alta en l’Impost d’activitats econòmiques, referida a l’exercici corrent, o l’últim rebut, juntament amb una declaració de no haver-se donat de baixa en la matrícula d’aquest impost.

Les empreses que hagin concorregut amb oferta conjunta de licitació hauran de presentar, abans de l’adjudicació del contracte, l’escriptura pública de constitució de la UTE en la qual consti el nomenament de la persona representant o de la persona apoderada única de la unió amb poders suficients per exercir els drets i complir les obligacions que es derivin del contracte fins a la seva extinció.

Les empreses que hagin presentat certificat de inscripció en el RELI o ROLECE estaran exemptes de presentar la documentació acreditativa de la capacitat d'obrar i solvència així com els certificats de l’Agència Tributària i Seguretat Social si aquest estan vigents d'acord amb l'art. 16.3 del Reglament de la Llei de Contractes de les Administracions Locals.

El requeriment que s’efectuï al licitador té la consideració d’acte de tràmit i d’impuls de l’expedient.

En el cas que no es complimenti adequadament el requeriment de documentació en el termini assenyalat, o bé en el termini per esmenar que es doni, s’entendrà que l’empresa licitadora ha retirat la seva oferta i es procedirà a requerir la mateixa documentació a l’empresa licitadora següent, per l’ordre en què hagin quedat classificades les ofertes. Aquest fet comporta l’exigència de l’import del 3 per cent del pressupost base de licitació, IVA exclòs, en concepte de penalitat, que es farà efectiu en primer lloc contra la garantia provisional que, en el seu cas, s’hagués constituït i, a més, pot donar lloc a declarar a l’empresa en prohibició de contractar per la causa prevista en l’article 71.2.a de la LCSP

Així mateix, l’eventual falsedat en allò declarat per les empreses licitadores en el DEUC o en altres declaracions pot donar lloc a la causa de prohibició de contractar amb el sector públic prevista en l’article 71.1.e de la LCSP.

# 19. DESPESES I IMPOSTOS

Són a càrrec del contractista tots els anuncis, les despeses i els tributs (taxes i impostos) que s’originin a conseqüència de la present licitació, de l’adjudicació i de l’execució del contracte, inclòs l’impost sobre el valor afegit (IVA).

# 20. DECISIÓ DE NO ADJUDICAR O CELEBRAR EL CONTRACTE I DESISTIMENT DEL PROCEDIMENT

L’òrgan de contractació podrà decidir no adjudicar o subscriure el contracte, per raons d’interès públic degudament justificades i amb la corresponent notificació a les empreses licitadores, abans de la formalització del contracte.

També podrà desistir del procediment, abans de la formalització del contracte, notificant-ho a les empreses licitadores, quan apreciï una infracció no esmenable de les normes de preparació del contracte o de les reguladores del procediment d’adjudicació.

En ambdós supòsits es compensarà a les empreses licitadores per les despeses en què hagin incorregut.

La decisió de no adjudicar o subscriure el contracte i el desistiment del procediment d’adjudicació es publicarà en el perfil de contractant.

# 21. ADJUDICACIÓ DEL CONTRACTE

Un cop presentada la documentació a que fa referència la clàusula 18, l’òrgan de contractació acordarà l’adjudicació del contracte a l'empresa o empreses proposades com a adjudicatàries, dins del termini de cinc (5) dies hàbils següents a la recepció de dita documentació.

L’òrgan de Contractació no podrà declarar deserta una licitació quan hi hagi alguna oferta o proposició que sigui admissible d’acord amb els criteris que figuren en aquest plec.

L’adjudicació del contracte es notificarà a les empreses licitadores i es publicarà en el perfil de contractant de l’òrgan de contractació i es publicarà en el perfil de contractant de dins del termini de 15 dies, indicant el termini en què s’haurà de procedir a la formalització del contracte.

# 22. FORMALITZACIÓ DEL CONTRACTE

El contracte es perfeccionarà amb la seva formalització i aquesta serà requisit imprescindible per poder iniciar-ne l’execució.

El contracte es formalitzarà en document administratiu. No obstant això, l’empresa adjudicatària podrà sol·licitar que el contracte s’elevi a escriptura pública essent al seu càrrec les despeses corresponents.

La formalització del contracte s’efectuarà en el termini màxim de quinze (15) dies hàbils següents a aquell en què es rebi la notificació e l’adjudicació a les empreses licitadores.

Si el contracte no es formalitza en el termini indicat en l’apartat anterior per causes imputables a l’empresa adjudicatària, se li exigirà l’import del 3 per cent del pressupost base de licitació, IVA exclòs, en concepte de penalitat, que es farà efectiu en primer lloc contra la garantia definitiva, si s’ha constituït. A més, aquest fet pot donar lloc a declarar a l’empresa en prohibició de contractar, d’acord amb l’article 71.2.b de la LCSP.

Si el contracte no es formalitza en el termini indicat per causes imputables a l’Administració, s’haurà d’indemnitzar a l’empresa adjudicatària pels danys i perjudicis que la demora li pugui ocasionar.

En el supòsit que el contracte no es pugui formalitzar amb l’empresa adjudicatària, s’adjudicarà a l’empresa següent que hagi presentat la millor oferta d’acord amb l’ordre en què hagin quedat classificades les ofertes, amb la presentació prèvia de la documentació a què es refereix la clàusula 18, essent aplicables els terminis previstos en els apartats anteriors.

La formalització d’aquest contracte, juntament amb el contracte, es publicarà en un termini no superior a quinze dies després del seu perfeccionament en el perfil de contractant.

Un cop formalitzat el contracte, es comunicarà al Registre Públic de Contractes de la Generalitat de Catalunya, per la seva inscripció, les dades bàsiques sense perjudici de l'obligació de comunicar posteriorment les dades relatives a l'execució contractual.

Les dades contractuals comunicades al registre públic de contractes seran d’accés públic amb les limitacions que imposen les normes sobre protecció de dades, sempre que no tinguin caràcter de confidencials.

# 23. CONDICIONS ESPECIALS D'EXECUCIÓ

* **Veure del quadre resum apartat: K i V.**

Les condicions especials en relació amb l’execució, d’obligat compliment per part de l’empresa o les empreses contractistes són:

* Afavorir l’eliminació les desigualtats entre l'home i la dona en aquest mercat, afavorint l'aplicació de mesures que fomentin la igualtat entre dones i homes en el treball.
* Afavorir la formació en el lloc de treball.
* Garantir la seguretat i la protecció de la salut en el lloc de treball i el compliment dels convenis col·lectius sectorials i territorials aplicables.
* Aplicar mesures per prevenir la sinistralitat laboral
* Garantir el respecte als drets laborals bàsics al llarg de la cadena de producció mitjançant l'exigència del compliment de les convencions fonamentals de l'Organització Internacional del Treball, incloses aquelles consideracions que busquin afavorir als petits productors de països en desenvolupament, amb els que es mantenen relacions comercials que els són favorables com ara el pagament d'un preu mínim i una prima als productors o una major transparència i traçabilitat de tota la cadena comercial.
* Per al supòsit que el contracte impliqui en la seva execució la cessió de dades, per l’ajuntament de Deltebre o altra entitat de sector públic, al contractista s’estableix la condició especial d'execució que obliga expressament el contractista a sotmetre’s a la normativa nacional i de la Unió Europea en matèria de protecció de dades, amb advertiment que aquesta obligació té el caràcter d'obligació contractual essencial de conformitat amb el que disposa la lletra f) de l'apartat 1 de l'article 211.

Les condicions especials d'execució seran exigides igualment a tots els subcontractistes que participen en l'execució del contracte.

Les condicions especials d'execució tindran el caràcter d'obligació essencial del contracte i el seu incompliment serà causa de resolució del contracte o d'imposició de penalitats de conformitat amb el present plec:

# 24. PRERROGATIVES DE L'ADMINISTRACIÓ.

L'òrgan de contractació ostenta la prerrogativa d'interpretar el contracte, resoldre els dubtes que ofereixi el seu compliment, modificar-lo per raons d'interès públic, declarar la responsabilitat imputable al contractista arran de l'execució del contracte, suspendre l'execució del mateix, acordar la seva resolució i determinar els efectes d'aquesta.

Igualment, l'òrgan de contractació ostenta les facultats d'inspecció de les activitats desenvolupades pels contractistes durant l'execució del contracte, en els termes i amb els límits establerts en la Llei.

En els procediments que s'instrueixin per a l'adopció d'acords relatius a les prerrogatives haurà de donar-se audiència al contractista.

# 25. PERSONA RESPONSABLE DEL CONTRACTE

El director facultatiu de l'obra serà la persona responsable del contracte que exercirà, a més de les funcions generals de supervisió de l’execució del contracte, les funcions especifiques que, segons les característiques de cada objecte contractual, se li atribueixin per tal de minimitzar l’impacte administratiu i tècnic de les incidències d’execució contractual i per tal de garantir la coordinació entre les diferents persones implicades en el contracte. En concret, tindrà les funcions següents:

1. Supervisar l’execució del contracte i prendre les decisions i dictar les instruccions necessàries per assegurar la correcta realització de la prestació
2. Coordinar els diferents agents implicats en el contracte en el cas que aquesta funció especifica no correspongués a altres persones;
3. Adoptar la proposta sobre la imposició de penalitats.
4. Informar del nivell de satisfacció de l’execució del contracte. A banda de totes aquelles altres informacions i informes que el responsable del contracte consideri procedents, aquest emetrà un informe d’avaluació final de la contractació que farà referència a diferents aspectes de l’execució del contracte, l’adequació de disseny, als objectius previstos amb la contractació i als resultats finals obtinguts, i també als aspectes econòmics i pressupostaris i als de caràcter tècnic.

Les instruccions donades per la persona responsable del contracte configuren les obligacions d’execució del contracte juntament amb el seu clausulat i els plecs.

# 26. EXECUCIÓ DE LES OBRES I RESPONSABILITAT DEL CONTRACTISTA

Les obres s’han d’executar amb estricta subjecció a les estipulacions que conté el plec de clàusules administratives particulars i al projecte que serveix de base al contracte i d’acord amb les instruccions que en interpretació tècnica d’aquest doni al contractista la direcció facultativa de les obres.

Quan les instruccions siguin de caràcter verbal, han de ser ratificades per escrit en el termini més breu possible, perquè siguin vinculants per a les parts.

Durant el desenvolupament de les obres i fins que es compleixi el termini de garantia el contractista és responsable de tots els defectes que es puguin advertir en la construcció.

# 27. RESOLUCIÓ D’INCIDÈNCIES

Les incidències que puguin sorgir entre l’Administració i l’empresa contractista en l’execució del contracte, per diferències en la interpretació del que s’ha convingut o bé per la necessitat de modificar les condicions contractuals, es tramitaran mitjançant expedient contradictori que inclourà necessàriament les actuacions descrites en l’article 97 del RGLCAP.

Llevat que motius d’interès públic ho justifiquin o la naturalesa de les incidències ho requereixi, la seva tramitació no determinarà la paralització del contracte.

# 28. INCOMPLIMENT DE TERMINIS I IMPOSICIÓ DE PENALITATS

L’empresa contractista està obligada a complir el termini total d’execució del contracte i els terminis parcials fixats, si s’escau, en el programa de treball.

Si l’empresa contractista incorregués en demora respecte del compliment dels terminis total o parcials, per causes que li siguin imputables, l’Administració podrà optar, ateses les circumstàncies del cas, per la resolució del contracte amb pèrdua de la garantia o podrà acordar la imposició de les penalitats següents:

* La imposició diària de 0,60 € per cada 1.000 € del preu del contracte, IVA exclòs. En el cas que les penalitats per demora aconsegueixin un múltiple del 5 per 100 del preu del contracte, IVA exclòs, l'òrgan de contractació estarà facultat per procedir a la resolució del mateix o acordar la continuïtat de la seva execució amb imposició de noves penalitats

En els supòsits que l'incompliment no cobrís els danys causats a l'Administració, aquesta exigirà al contractista la indemnització per danys i perjudicis.

Si el retard respecte al compliment dels terminis fos produït per motius no imputables a l’empresa contractista i aquesta ofereix complir si se li amplia el termini inicial d’execució, se li concedirà un termini, almenys, igual al temps perdut, a menys que el contractista en demani un altre de més curt.

En tot cas, la constitució en demora de l’empresa contractista no requerirà intimació prèvia per part de l’Administració.

Les penalitats s’imposaran per acord de l’òrgan de contractació, adoptat a proposta del responsable del contracte si s’ha designat, l’acord serà immediatament executiu, i les penalitats es faran efectives mitjançant deducció de les quantitats que, en concepte de pagament total o parcial, s’hagin d’abonar al contractista o sobre la garantia que, si s’escau, s’hagi constituït, quan no es puguin deduir dels pagaments esmentats.

**El procediment per la imposició de penalitats serà el següent:**

1. El responsable del contracte efectuarà proposta de resolució/acord a l’òrgan de contractació per iniciar l’expedient d’imposició de penalitats, indicant clarament quina és la infracció comesa i proposaran a l’òrgan de contractació l’import de les penalitats.
2. Es comunicarà al contractista i als avaladors i asseguradors d'aquest, la incoació de l'expedient i se li atorgarà tràmit d'audiència per termini d’entre 10 i 15 dies a fi que pugui al·legar i presentar els documents i les justificacions que estimi pertinents.
3. Els Serveis Tècnics (responsable del contracte) informaran sobre les al·legacions presentades i sobre la causa de la infracció i sobre la infracció comesa i proposaran a l’òrgan de contractació l’import de les penalitats.
4. A fi de verificar les al·legacions presentades, els Serveis Municipals realitzaran tots aquells tràmits, inclosa la visita de comprovació si fos necessària, per pronunciar-se sobre l'incompliment del contractista.
5. Així mateix, es realitzarà informe de Tresoreria i o intervenció on s’informarà dels pagaments pendents d'abonament i, en el seu cas de les garanties presentades pel contractista.
6. Vistos els informes i les al·legacions presentades, l'òrgan de contractació l'òrgan de contractació competent, resoldrà el procediment, notificant-se la resolució del procediment als interessats juntament amb la comunicació dels recursos corresponents.

# 29. INCOMPLIMENT PARCIAL O COMPLIMENT DEFECTUOS DEL CONTRACTE I IMPOSICIÓ DE PENALITATS

El contracte s'executarà amb subjecció a l'establert en el contracte i en els plecs, i d'acord amb les instruccions que per a la seva interpretació donés al contractista el responsable del contracte.

L’Administració podrà optar, ateses les circumstàncies del cas, per la resolució del contracte amb pèrdua de la garantia o podrà acordar la imposició de les penalitats que es detallen a continuació, en els següents casos:

1. Compliment defectuós del contracte*.*
2. Incompliment del compromís de dedicar o adscriure a l'execució del contracte els mitjans personals o materials establerts en aquest plec.
3. Incompliment de les de les obligacions aplicables en matèria mediambiental, social o laboral que estableixen el dret de la Unió Europea, el dret nacional, els convenis col·lectius o les disposicions de dret internacional mediambiental, social i laboral que vinculin a l’Estat, i en particular les que estableix l’annex V de la LCSP.
4. Incompliment de l’obligació d’informació sobre les condicions de subrogació en contractes de treball.
5. Incompliment de l’obligació de l’empresa contractista de remetre relació detallada de subcontractistes o subministradors i justificant de compliment dels pagaments, previstos en aquest plec.

Les a imposar seran proporcionals a la gravetat de l'incompliment i amb el límit que cadascuna de les penalitats no podrà ser superior al 10% del preu del contracte, IVA exclòs, ni el total de les mateixes podrà superar el 50% (penalitats d'acord amb l'art. 192.1 LCSP).

En els supòsits que l'incompliment no cobrís els danys causats a l'Administració, aquesta exigirà al contractista la indemnització per danys i perjudicis.

Les penalitats s’imposaran per acord de l’òrgan de contractació, adoptat a proposta del responsable del contracte si s’ha designat, l’acord serà immediatament executiu, i les penalitats es faran efectives mitjançant deducció de les quantitats que, en concepte de pagament total o parcial, s’hagin d’abonar al contractista o sobre la garantia que, si s’escau, s’hagi constituït, quan no es puguin deduir dels pagaments esmentats.

**El procediment per la imposició de penalitats serà el següent:**

1. El responsable del contracte efectuarà proposta de resolució/acord a l’òrgan de contractació per iniciar l’expedient d’imposició de penalitats, indicant clarament quina és la infracció comesa i proposaran a l’òrgan de contractació l’import de les penalitats.
2. Es comunicarà al contractista i als avaladors i asseguradors d'aquest, la incoació de l'expedient i se li atorgarà tràmit d'audiència per termini d’entre 10 i 15 dies a fi que pugui al·legar i presentar els documents i les justificacions que estimi pertinents.
3. Els Serveis Tècnics (responsable del contracte) informaran sobre les al·legacions presentades i sobre la causa de la infracció i sobre la infracció comesa i proposaran a l’òrgan de contractació l’import de les penalitats.
4. A fi de verificar les al·legacions presentades, els Serveis Municipals realitzaran tots aquells tràmits, inclosa la visita de comprovació si fos necessària, per pronunciar-se sobre l'incompliment del contractista.
5. Així mateix, es realitzarà informe de Tresoreria i o intervenció on s’informarà dels pagaments pendents d'abonament i, en el seu cas de les garanties presentades pel contractista.
6. Vistos els informes i les al·legacions presentades, l'òrgan de contractació, resoldrà el procediment, notificant-se la resolució del procediment als interessats juntament amb la comunicació dels recursos corresponents.

# NOTA: Veure clàusula ètica i les seves penalitats i conseqüències específiques

# 30. INDEMNITZACIÓ A TERCERS

Serà obligació del contractista indemnitzar tots els danys i perjudicis que es causin a tercers com a conseqüència de les operacions que requereixi l'execució del contracte.

# 31. ABONAMENTS AL CONTRACTISTA

L’empresa contractista tindrà dret a l’abonament del preu dels serveis o treballs realitzats de conformitat amb l’Administració.

El director facultatiu de l'obra expedirà mensualment les certificacions que comprendran l'obra executada durant aquest període de temps. Aquestes certificacions s'han d'expedir durant els primers deu dies següents al mes al que correspongui.

El pagament a l’empresa contractista s’efectuarà contra presentació de certificacions d'obra expedides d’acord amb la normativa vigent, en els terminis i les condicions establertes en l’article 198 i 243 de la LCSP .

Les factures que s’hagin d’emetre en format electrònic, d’acord amb el que estableix la Llei 25/2013, de 27 de desembre, s’han de signar amb signatura avançada basada en un certificat reconegut, i han d’incloure, necessàriament, el número d’expedient de contractació.

El format de la factura electrònica i signatura s’han d’ajustar al que disposa l’annex 1 de l’Ordre ECO/306/2015, de 23 de setembre, per la qual es regula el procediment de tramitació i anotació de les factures en el Registre comptable de factures en l’àmbit de

l’administració de la Generalitat de Catalunya i el sector públic que en depèn.

La plataforma e.FACT és el punt general d’entrada de factures electròniques.

Als efectes de la factura electrònica, s’informa que el codi DIR és L01439018

En cas de retard en el pagament, el contractista té dret a percebre, en els termes i les condicions legalment establerts, els interessos de demora i la indemnització corresponent pels costos de cobrament en els termes establerts en la Llei 3/2004, de 29 de desembre, per la qual s’estableixen mesures de lluita contra la morositat en les operacions comercials.

# 32. REVISIÓ DE PREUS

* **Veure del quadre resum apartat: L.**

Els preus dels contractes només podrà ser objecte de revisió periòdica i predeterminada en els termes establerts en l'art. 103 i següents de la LCSP.

Únicament procedirà la revisió de preus quan el període de recuperació de la inversió del contracte sigui igual o superior a 5 anys.

En aquesta licitació, no es contempla la possibilitat de la revisió de preus.

# 33. OBLIGACIONS DEL CONTRACTISTA

Són obligacions del contractista:

1. El compliment estricte de les tasques descrites en el projecte executiu, sota el control de l’equip directiu nomenat per la corporació.
2. Fer- se càrrec de qualsevol despesa que resulti d’aplicació segons les disposicions vigents, en la forma i condicions que aquestes assenyalin.
3. Emprar el català en les seves relacions amb l’Ajuntament derivades de l’execució de l’objecte d’aquest contracte. Així mateix, l’empresa contractista i, si escau, les empreses subcontractistes han d’emprar, almenys, el català en els rètols, les publicacions, els avisos i en la resta de comunicacions de caràcter general que es derivin de l’execució de les prestacions objecte del contracte.
4. El compliment amb la legislació vigent en tot allò especialment vinculat a l'activitat que desenvolupa l'empresa contractista i a l'execució de la prestació.
5. Responsabilitzar-se de tots els danys i perjudicis directes o indirectes que es causin a tercers, com a conseqüència de les operacions que requereixi l’execució del contracte.
6. El compliment de les ordres i les instruccions que, en la interpretació tècnica del contracte, li doni la persona que exerceix la direcció de l'obra.
7. Facilitar a la persona que exerceix la direcció de l'obra i l'Ajuntament l'accés a tota la informació, tant documental com de camp, que li requereixin en qualsevol moment durant l'execució de les obres.
8. Portar el llibre d'Ordres, incidències i subcontractació prèviament diligenciats, de conformitat amb el Decret 179/1995, de 13 de juny, pel qual s'aprova el Reglament d'Obres, Activitats i Serveis dels Ens Locals.
9. Assumir les despeses següents:
	1. Les derivades dels assaigs i anàlisis de materials i unitats d'obres i dels informes especifics que la persona que el director facultatiu ordeni, sense perjudici d'aquells previstos en el plec de prescripcions tècniques.
	2. Les derivades de les autoritzacions, llicències, documents i qualsevol informació d'organismes o particulars.
	3. Les derivades de la instal·lació, manteniment i retirada de les tanques publicitàries que informen al públic sobre l'inici i final de l'obra i de la resta de mesures d'informació que s'acordin.
	4. De qualsevol altre que resulti d'aplicació segons les disposicions vigents, en la forma i condicions que aquestes assenyalin.
10. La instal·lació pel seu compte dels senyals necessaris per indicar l'accés a l'obra, la circulació a la zona que ocupen els treballs i els punts de possible perill a causa de l'obra, tant en la zona esmentada com en els límits i rodalies.

A més, ha de tenir cura de la conservació i manteniment dels cartells i senyals esmentats i estarà obligada a la seva immediata reposició.

1. **Clàusula ètica**:

Els alts càrrecs, personal directiu, càrrecs de comandament, càrrecs administratius i personal al servei de l’Administració pública i del seu sector públic, que intervenen, directament o indirectament, en el procediment de contractació pública estan subjectes al Codi de principis i conductes recomanables en la contractació pública i se’ls aplicaran les seves disposicions de forma transversal a tota actuació que formi part de qualsevol fase del procediment de contractació d’acord amb el grau d’intervenció i de responsabilitat en els procediments contractuals. Enllaç al Codi: <http://exteriors.gencat.cat/ca/detalls/noticia/not_2017_05_16>

La presentació de l’oferta per part dels licitadors suposarà la seva adhesió al Codi de principis i conductes recomanables en la contractació pública d’acord amb els compromisos ètics i d’integritat que formen part de la relació contractual.

Els licitadors, contractistes i subcontractistes assumeixen les obligacions

següents:

a) Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes.

b) No realitzar accions que posin en risc l’interès públic en l’àmbit del contracte o de les prestacions a licitar.

c) Denunciar les situacions irregulars que es puguin presentar en els processos de contractació pública o durant l’execució dels contractes.

d) Abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.).

e) En el moment de presentar l’oferta, el licitador ha de declarar si té alguna situació de possible conflicte d’interès, als efectes del que disposa l’article 64 de la LCSP, o relació equivalent al respecte amb parts interessades en el projecte. Si durant l’execució del contracte es produís una situació d’aquestes característiques el contractista o subcontractista està obligat a posar-ho en coneixement de l’òrgan de contractació.

f) Respectar els acords i les normes de confidencialitat.

g) A més, el contractista haurà de col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i la normativa de contractes del sector públic imposen als contractistes en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.

Els licitadors, contractistes i subcontractistes, o llurs empreses filials o vinculades, es comprometen a complir rigorosament la legislació tributària, laboral i de seguretat social i, específicament, a no fer operacions financeres contràries a la normativa tributària en països que no tinguin normes sobre control de capitals i siguin considerats paradisos fiscals per la Unió Europea.

Totes aquestes obligacions i compromisos tenen la consideració de condicions especials d’execució del contracte.

**Les conseqüències o penalitats per l’incompliment d’aquesta clàusula seran les següents:**

- En cas d’incompliment dels apartats a), b), c), f) i g) de l’apartat 32.2.A s’estableix una penalitat mínima de 0,60 euros per cada 1000 euros del preu del contracte, IVA exclòs, que es podrà incrementar de forma justificada i proporcional en funció de la gravetat dels fets. La gravetat dels fets vindrà determinada pel perjudici causat a l’interès públic, la reiteració dels fets o l’obtenció d’un benefici derivat de l’incompliment. En tot cas, la quantia de cada una de les penalitats no podrà excedir del 10% del preu del contracte, IVA exclòs, ni el seu total podrà superar en cap cas el 50% del preu del contracte.

- En el cas d’incompliment del que preveu la lletra d) de l’apartat 32.2.A l’òrgan de contractació donarà coneixement dels fets a les autoritats competents en matèria de competència.

- En el cas d’incompliment del que preveu la lletra e) de l’apartat 32.2.A l’òrgan de contractació ho posarà en coneixement de la Comissió d’Ètica en la Contractació Pública de la Generalitat de Catalunya perquè emeti el pertinent informe, sens perjudici d’altres penalitats que es puguin establir.

- En el cas que la gravetat dels fets ho requereixi, l’òrgan de contractació els posarà en coneixement de l’Oficina Antifrau de Catalunya o dels òrgans de control i fiscalització que siguin competents per raó de la matèria.

1. En qualsevol cas, el contractista, indemnitzarà a l'Ajuntament per les quantitats que es veiés obligat a pagar per incompliments de les obligacions aquí consignades, encara que això li vingui imposat per resolució judicial o administrativa.
2. El compliment de tot allò que estableix la normativa de protecció de dades, en particular allò que disposa el Reglament (UE) 2016/679 del Parlamento Europeu i del Consell de 27 d'abril de 2016 -Reglament general de protecció de dades- i la Llei orgànica 15/1999, de 13 de desembre, de protecció de dades de caràcter personal, i a la normativa de desenvolupament, en relació amb les dades personals a les quals tingui accés amb ocasió del contracte.

Sense perjudici del que estableix l'article 28.2 del Reglament (UE) 2016/679 de el Parlament Europeu i de Consell, de 27 d'abril de 2016, relatiu a la protecció de les persones físiques pel que fa a el tractament de dades personals i la lliure circulació d'aquestes dades i pel qual es deroga la Directiva 95/46 / CE, en el contracte el qual l'execució requereixi el tractament pel contractista de dades personals per compte del responsable del tractament, es fa constar:

a) La finalitat per a la qual es cediran aquestes dades la prevista en la clàusula primera del present plec.

b) Té l'obligació el futur contractista de sotmetre’s en tot cas a la normativa nacional i de la Unió Europea en matèria de protecció de dades, sense perjudici del que estableix l'últim paràgraf de l'apartat 1 de l'article 202 de la LCSP.

c) Té l'obligació l'empresa adjudicatària de presentar abans de la formalització del contracte una declaració en la que posi de manifest on estaran ubicats els servidors i des d'on es prestaran els serveis associats als mateixos.

d) Té l’obligació l’adjudicatària de comunicar qualsevol canvi que es produeixi, al llarg de la vida del contracte, de la informació facilitada a la declaració a què es refereix la lletra c) anterior.

e) Tenen l'obligació dels licitadors d'indicar en la seva oferta, si tenen previst subcontractar els servidors o els serveis associats als mateixos, el nom o el perfil empresarial, definit per referència a les condicions de solvència professional o tècnica, dels subcontractistes a els que es vagi a encarregar la seva realització.

En els plecs corresponents als contractes a què es refereix el paràgraf anterior les obligacions recollides en les lletres a) a e) anteriors en tot cas tindran qualificació d’obligació essencials a l'efecte del que preveu la lletra f) de l'apartat 1 de l'article 211 de la LCSP.

# 34. REGLES ESPECIALS RESPECTE DEL PERSONAL LABORAL DE L'EMPRESA CONTRACTISTA

Correspon exclusivament a l’empresa contractista la selecció del personal que, reunint els requisits de titulació i experiència exigits als plecs, formarà part de l’equip de treball adscrit a l’execució del contracte, sense perjudici de la verificació per part de l’Ajuntament del compliment d’aquells requisits.

L’empresa contractista procurarà que existeixi estabilitat en l’equip de treball, i que les variacions de la seva composició siguin puntuals i obeeixin a raons justificades, informant en tot moment a l’Ajuntament.

L'empresa contractista assumeix l'obligació d'exercir de manera real, efectiva i continua el poder de la direcció inherent a tot empresari, de manera que es garanteixi la prestació íntegra dels serveis contractats i a la vegada els dret sociolaborals dels seus treballadors, sense que l’Ajuntament interfereixi en les decisions que adopti per a cada treballador més enllà d’assegurar-se que en tot moment disposa dels efectius compromesos i de la correcta execució del servei. En particular, assumirà la negociació i pagament dels salaris, la concessió de permisos, llicències i vacances, les substitucions, les obligacions legals en matèria de prevenció de riscos laborals, la imposició, si s'escau, de sancions disciplinàries, les obligacions en matèria de Seguretat Social, inclòs abonament de cotitzacions i el pagament de prestacions, així com quants drets i obligacions es derivin de la relació contractual entre empleat i ocupador.

Tot el personal que executi les prestacions dependrà únicament de l’adjudicatari a tots els efectes, sense que entre aquest i/o aquell i l’Ajuntament existeixi cap vincle de dependència funcionarial ni laboral. A l'extinció del contracte no es produirà en cap cas la consolidació de les persones que han executat els treballs objecte del contracte com personal de l'Administració.

Amb caràcter general, la prestació dels serveis que comportin prestacions directes a favor de la ciutadania s'efectuarà en dependències o instal·lacions diferenciades de les de la pròpia Administració contractant. Si això no fos possible, es faran constar les raons objectives que ho motiven. En aquests casos, a l'efecte d'evitar la confusió de plantilles, s'intentarà que els treballadors de l'empresa contractista no comparteixin espais i llocs de treball amb el personal al servei de l'Administració, i els treballadors i els mitjans de l'empresa contractista s'identificaran mitjançant els corresponents signes distintius, tals com a uniformitat o retolacions

L'empresa contractista haurà de designar al menys un coordinador o responsable, integrat en la seva pròpia plantilla, que serà l’únic interlocutor amb qui es relacionarà l'Ajuntament i a qui correspondrà la direcció i distribució del treball, i que impartirà directament les ordres i instruccions a la resta de treballadors de l'empresa adjudicatària, per a la correcta execució de les prestacions objecte del contracte. Així mateix, controlarà l’assistència d’aquest personal al seu lloc de treball.

L’empresa adjudicatària haurà d’aportar mensualment declaració responsable i documentació acreditativa, respecte als treballadors destinats a l’execució del contracte, conforme s’han abonat els salaris meritats, així com les quotes de la Seguretat Social corresponents, inclosos als TC1 i TC2, durant al període de vigència del contracte.

En cap cas s’ha d’identificar en el contracte el nom dels treballadors que l’empresa utilitzarà per complir el contracte, ni cap altre element que pugui suposar que l’objecte del contracte és la posada a disposició de l'Administració d’un treballador concret.

Totes les obligacions a què es refereix aquesta clàusula tenen caràcter d’essencials, i el seu incompliment serà causa de resolució del contracte o d'imposició de penalitats de conformitat amb els presents plecs.

# 35. MODIFICACIÓ DEL CONTRACTE

* **Veure del quadre resum apartat: Q.**

El contracte només es pot modificar per raons d’interès públic, en els casos i en la forma que s’especifiquen en aquesta clàusula i en els articles 203 a 207 i 242 de la LCSP, i de conformitat amb el procediment regulat a l'article 191, amb les particularitats previstes a l'article 207 LCSP.

La modificació del contracte no prevista en aquesta clàusula només podrà efectuar-se quan es compleixin els requisits i concorrin els supòsits previstos en l’article 205 de la LCSP.

Aquestes modificacions són obligatòries per a l’empresa contractista, llevat que impliquin, aïlladament o conjuntament, una alteració en la seva quantia que excedeixi el 20% del preu inicial del contracte, IVA exclòs. En cas que la modificació suposi supressió o reducció d'unitats d'obra, el contractista no tindrà dret a reclamar cap indemnització.

En aquest cas, la modificació s’acordarà per l’òrgan de contractació amb la conformitat prèvia per escrit de l’empresa contractista; en cas contrari, el contracte es resoldrà d’acord amb la causa prevista en l’article 211.1.g) de la LCSP.

D'acord amb l'establert en la Disposició Addicional Primera de la Llei 5/2017, de 28 de març, de mesures fiscals, administratives, financeres i del sector públic i de creació i regulació dels impostos sobre grans establiments comercials, sobre estades en establiments turístics, sobre elements radiotòxics, sobre begudes ensucrades envasades i sobre emissions de diòxid de carboni, és preveu expressament la possibiliteu de modificar el contracte amb motiu de l'aplicació de les mesures d'estabilitat pressupostària que corresponguin.

Els òrgans de contractació que haguessin modificat un contracte durant la seva vigència, amb independència de la causa que justifiqui la modificació, hauran de publicar en tot caso un anunci de modificació en el perfil de contractant en el termini de 5 dies des de l'aprovació de la mateixa, que haurà d'anar acompanyat de les al·legacions del contractista i de tots els informes emesos.

# 36. SUSPENSIÓ DEL CONTRACTE

Si l’Administració acorda la suspensió del contracte o la suspensió té lloc per l’aplicació del que disposa l’article 198.5 LCSP, s’ha d’estendre una acta, d’ofici o a sol·licitud del contractista, en la qual s’han de consignar les circumstàncies que l’han motivat i la situació de fet en l’execució d’aquell.

Un cop acordada la suspensió, l’Administració ha d’abonar al contractista els danys i perjudicis efectivament soferts per aquest amb subjecció a les regles recollides a l'article 208 LCSP.

# 37. CESSIÓ DEL CONTRACTE

Els drets i les obligacions que dimanen d’aquest contracte es podran cedir per l’empresa contractista a una tercera persona, sempre que les qualitats tècniques o personals de qui cedeix no hagin estat raó determinant de l’adjudicació del contracte ni que de la cessió no en resulti una restricció efectiva de la competència en el mercat,

quan es compleixin els requisits següents:

1. L’òrgan de contractació autoritzi, de forma prèvia i expressa, la cessió. Si transcorre el termini de dos mesos sense que s’hagi notificat la resolució sobre la sol·licitud d’autorització de la cessió, aquesta s’entendrà atorgada per silenci administratiu.
2. L’empresa cedent tingui executat almenys un 20 per 100 de l’import del contracte. Aquest requisit no s’exigeix si la cessió es produeix trobant-se l’empresa contractista en concurs encara que s’hagi obert la fase de liquidació, o ha posat en coneixement del jutjat competent per a la declaració del concurs que ha iniciat negociacions per arribar a un acord de refinançament, o per obtenir adhesions a una proposta anticipada de conveni, en els termes que preveu la legislació concursal.
3. L’empresa cessionària tingui capacitat per contractar amb l’Administració, la solvència exigible en funció de la fase l'execució del contracte, i no estigui incursa en una causa de prohibició de contractar.
4. La cessió es formalitzi, entre l’empresa adjudicatària i l’empresa cedent, en escriptura pública.

No es podrà autoritzar la cessió a una tercera persona quan la cessió suposi una alteració substancial de les característiques de l’empresa contractista si aquestes constitueixen un element essencial del contracte.

L’empresa cessionària quedarà subrogada en tots els drets i les obligacions que correspondrien a l’empresa que cedeix el contracte

# 38. SUBCONTRACTACIÓ DEL CONTRACTE

* **Veure del quadre resum apartat: P.**

L’empresa contractista pot concertar amb altres empreses la realització parcial de la prestació objecte d’aquest contracte, llevat que d'acord amb l'art. 215.2 d) i e) la prestació o part de la mateixa ha d'executar-se directament pel contractista principal.

En cap cas la limitació de la subcontractació podrà alterar la restricció efectiva a la competència.

Les empreses licitadores han d’indicar en les seves ofertes la part del contracte que tinguin previst subcontractar, assenyalant el seu import i el nom o el perfil professional, definit per referència a les condicions de solvència professional o tècnica, dels subcontractistes a qui vagin a encomanar la seva realització. En aquest cas, la intenció de subscriure subcontractes s’ha d’indicar en el DEUC i s’ha de presentar un DEUC separat per cadascuna de les empreses que es té previst subcontractar.

En el cas que les empreses contractistes vulguin subscriure contractes que no s’ajustin a allò indicat en l’oferta, aquests no es podran subscriure fins que transcorrin vint dies des que s’hagi cursat la notificació a l’òrgan de contractació i s’hagin aportat les justificacions a què es refereix el paràgraf següent, llevat que autoritzés expressament amb anterioritat o que es donés una situació justificada d’emergència o que exigís l’adopció de mesures urgents, excepte si l’Administració notifica dins d’aquest termini la seva oposició

L’empresa contractista ha de notificar per escrit a l’òrgan de contractació qualsevol modificació que pateixi aquesta informació durant l’execució del contracte, i tota la informació necessària sobre els nous subcontractes.

La subscripció de subcontractes està sotmesa al compliment dels requisits i circumstàncies regulades en l’article 215 de la LCSP.

La infracció de les condicions establertes en aquesta clàusula i en l’article 215 de la LCSP per procedir a la subcontractació, així com la falta d’acreditació de l’aptitud de l’empresa subcontractista o de les circumstàncies determinants de la situació d’emergència o de les que fan urgent la subcontractació, té, en funció de la repercussió en l’execució del contracte, les conseqüències establertes en la clàusula 28 del present plec.

Les empreses subcontractistes queden obligades només davant l’empresa contractista principal qui assumirà, per tant, la total responsabilitat de l’execució del contracte front a l’Administració, de conformitat amb aquest plec i amb els termes del contracte, inclòs el compliment de les obligacions en matèria mediambiental, social o laboral a què es refereix aquest plec. El coneixement que l’Administració tingui dels contractes subscrits o l’autorització que atorgui no alteren la responsabilitat exclusiva del contractista principal.

Les empreses subcontractistes no tenen acció directa davant de l’Administració contractant per les obligacions contretes amb elles per l’empresa contractista, com a conseqüència de l’execució del contracte principal i dels subcontractes.

En cap cas l’empresa o les empreses contractistes poden concertar l’execució parcial del contracte amb persones inhabilitades per contractar d’acord amb l’ordenament jurídic o incurses en alguna de les causes de prohibició de contractar previstes en l’article 71 de la LCSP.

L’empresa contractista ha d’informar a qui exerceix la representació de les persones treballadores de la subcontractació, d’acord amb la legislació laboral.

Els subcontractes tenen en tot cas naturalesa privada.

El pagament a les empreses subcontractistes i a les empreses subministradores es regeix pel que disposen els articles 216 i 217 de la LCSP.

L’Administració comprovarà el compliment estricte de pagament a les empreses subcontractistes i a les empreses subministradores per part de l’empresa contractista.

A aquests efectes, l’empresa contractista haurà d’aportar, quan se li sol·liciti, relació detallada de les empreses subcontractistes o empreses subministradores amb especificació de les condicions relacionades amb el termini de pagament i haurà de presentar el justificant de compliment del pagament en termini. Aquestes obligacions tenen la consideració de condició especial d’execució, de manera que el seu incompliment pot comportar la imposició de les penalitats que es preveuen en aquest plec, responent la garantia definitiva d’aquestes penalitats.

# 39. RECEPCIÓ I LIQUIDACIÓ

En el mes següent al de la finalització de l’obra s’ha de procedir, mitjançant acte formal, a la seva recepció. D’aquest acte s’ha d’aixecar una acta, per quintuplicat, la qual ha de ser signada pels assistents en la recepció, i amb la qual comença a comptar el termini de garantia de l’obra.

Quan les obres no es trobin en estat de ser recepcionades, s’ha de fer constar en l’acta i el director facultatiu ha d’indicar els defectes observats, ha de donar les instruccions escaients i ha de fixar un termini per esmenar-los. Si transcorregut aquest termini el contractista no ha esmenat els defectes, se li pot concedir un altre termini, improrrogable, o bé declarar resolt el contracte per causes imputables al contractista.

Un cop recepcionades les obres s’ha de procedir a l’amidament general amb l’assistència del contractista. El director de l’obra, en el termini d’un mes des de la recepció, farà l’amidament de las obres realment executades, d’acord amb el projecte. Dins el termini de tres mesos comptats a partir de la recepció, l’òrgan de contractació ha d’aprovar la certificació final de les obres executades, que ha de ser abonada al contractista a compte de la liquidació del contracte en el termini que preveu aquesta Llei.

En el cas d’obres amb un valor estimat que superi els dotze milions d’euros en què les operacions de liquidació i mesurament siguin especialment complexes, els plecs poden preveure que el termini de tres mesos per aprovar la certificació final al qual es refereix el paràgraf anterior pot ser ampliat, sempre que no superi en cap cas els cinc mesos.

# 40. RESOLUCIÓ DEL CONTRACTE

Són causes de resolució del contracte les establertes amb caràcter general a l'art. 211 de la LCSP, i a més a més:

1. La demora injustificada en la comprovació del replantejament.
2. La suspensió de la iniciació de les obres per un termini superior a quatre mesos.
3. La suspensió de les obres per un termini superior a vuit mesos per part de l’Administració.
4. El desistiment.
5. Les establertes en el present plec.

Els efectes de la resolució del contracte seran els previstos a l'article 213 LCSP, amb caràcter general, així com els previstos a l'article 246 LCSP.

En tots els casos, el procediment de resolució del contracte es farà conforme el que disposa l'art. 191 LCSP i seguint el procediment establert en l'art. 109 RGLCAP.

Un cop s'han acomplert pel contractista les obligacions derivades del contracte, si no hi ha responsabilitats que hagin d'exercitar-se sobre la garantia definitiva, es procedirà a dictar l'acord de devolució o cancel·lació de garantia definitiva.

# 41. REGIM DE RECURSOS

Contra els actes que adopti l’òrgan de contractació en relació amb els efectes, compliment i extinció d’aquest contracte que no siguin susceptibles de recurs especial en matèria de contractació, procedirà la interposició del recurs administratiu ordinari que correspongui d’acord amb la Llei 39/2015, d’1 d’octubre, de procediment administratiu comú de les administracions públiques.

* Les resolucions i actes establerts a l’art. 112.1 de la Llei 39/2015 d’1 d’octubre, de procediment administratiu comú de les administracions públiques, quan no posin fi a la via administrativa, pondran ser recorreguts en alçada davant l’òrgan de contractació, en el termini d’un mes.
* Les resolucions i actes que posen fi a la via administrativa podran ser recorregudes potestativament en reposició davant l’òrgan de contractació, en el termini d’un mes, o ser impugnats directament mitjançant recurs contenciós administratiu davant del Jutjats del contenciós administratiu de Tarragona.

# 42. TRIBUNALS COMPETENTS

Atès el caràcter exclusivament administratiu del contracte, totes les qüestions i divergències que sorgeixin hauran de resoldre’s per la via administrativa o per la jurisdicció contenciosa-administrativa.

I, perquè consti, a efectes de poder contractar amb l'Ajuntament de Deltebre signo aquesta declaració, sota la meva responsabilitat, i segell d’aquesta empresa.

**DOCUMENT SIGNAT ELECTRÒNICAMENT**

Deltebre (Delta de l’Ebre), gener de 2023

O. Raquel Prats Pagà

TAG Jurídic de Gestió Interna